চান্দিনায় গৃহবধূর আত্মহত্যা
কুমিল্লার চান্দিনায় গলায় ফাঁস দিয়ে স্বর্ণা আক্তার নিপা (২২) নামে এক গৃহবধূ আত্মহত্যা করেছেন।







বৃহস্পতিবার (৩১ মার্চ) উপজেলার ২নং বাতাঘাসী ইউনিয়নের সব্দলপুর গ্রামে ওই ঘটনা ঘটে। খবর পেয়ে শুক্রবার সকালে থানা পুলিশ ঘটনাস্থলে গিয়ে লাশ উদ্ধার করে ময়নাতদন্তের জন্য মর্গে পাঠায়।




নিহত নিপা সব্দলপুর গ্রামের সরকারবাড়ির ট্রাকচালক শাকিলের স্ত্রী। তিনি দুই কন্যাসন্তানের জননী।
স্থনীয়রা জানান, নিপার স্বামী পেশায় গাড়িচালক হলেও নিয়মিত কাজে না যাওয়ায় দারিদ্র্যতা তাদের পিছু ছাড়েনি। দারিদ্র্যতার কারণে বিভিন্ন এনজিও থেকে ঋণ নিয়ে সময়মতো কিস্তি পরিশোধ করতে পারছিলেন না।
এ অপমান সহ্য করতে না পেরে বসতঘরে গলায় ওড়না পেঁচিয়ে আত্মহত্যা করেন ওই গৃহবধূ।
চান্দিনা থানার ওসি মো. সাহাবুদ্দীন খান বিষয়টি নিশ্চিত করে বলেন, মরদেহ উদ্ধার করে ময়নাতদন্তের জন্য কুমেকে পাঠানো হয়েছে। তদন্ত সাপেক্ষে যথাযথ ব্যবস্থাগ্রহণ করব।

কুমিল্লার চান্দিনায় গলায় ফাঁস দিয়ে স্বর্ণা আক্তার নিপা (২২) নামে এক গৃহবধূ আত্মহত্যা করেছেন।